Solidaarsus Ukraina kiriku diakooniatööle konfliktipiirkonnas
#000000
Abi ümberasustatutele ning puuetega inimestele
#000001
Sõjas, mis on Ukrainas kestnud 16 kuud ning tapnud üle 6000 inimese ja sundinud ümberasumisele 1,5 miljonit elanikku, reageerivad Saksamaa Evangeelne Luterlik Kirik Ukrainas (SELKU) ning diakooniaorganisatsioon Elav Lootus jätkuvalt konfliktist mõjutatud inimeste tohututele vajadustele.
#000002
SELKU-t külastanud diakooniatöö solidaarsusgrupi liikmed Luterliku Maailmaliidu Euroopa liikmeskirikutest olid hiljuti kiriku diakooniatöö tunnistajateks sõjas, mis seab Kiievi valitsuse võitlusesse riigi ida-alade üle võimu taotlevate Vene-meelsete separatistide vastu.
#000003
Neljaliikmeline solidaarsusgrupp andis 20.–22. mail toimunud külastusel, mida võõrustasid SELKU piiskop Serge Maschewski ning Nicole Borisuk Elavast Lootusest teada, et ümberasustatud inimesed otsivad lagunenud linnades uusi kodusid. Napib nii vett kui ka elektrit. Lahingutes kannatada saanud infrastruktuur on üks suurimaid takistusi, mis ei lase tuua toitu ning teisi esmatähtsaid asju Donbassi, mis on üks sõjategevusest enim mõjutatud piirkondi.
#000004
Solidaarsusgrupp märkis, et ainuüksi Odessas on ametlikult registreeritud 20 000 ümberasustatud inimest. Mitteametlike hinnangute kohaselt võib neid selles ligi miljoni elanikuga piirkonnas olla kuni 300 000.
#000005
Riigi toetus on tühine ning seetõttu pöörduvad abivajajad kirikute ja mittetulundusühingute poole. Haavatud sõdurid saabuvad haiglatesse oma põlenud vormirõivastes ning vajavad riideid, saapaid, tekke ja nõusid. Solidaarsusgrupp teatas, et diakooniatöötajad, mittetulundusühingud ning vabatahtlikud ka aitavad.
#000006
Nad märkisid, et inimesed, kes juba on ühiskonnas haavatavamad, seisavad silmitsi eriliste raskustega, püüdes sõjast räsitud ühiskonnas oma kohta leida. Raport viitab olukorrale, kus 1500 puuetega inimest on Donbassist Odessa lähistele endistesse sanatooriumitesse või puhkemajadesse evakueeritud, kuid nüüd ähvardavad kohalikud võimud nad välja tõsta.
#000007
Diakooniatöötajad märkisid, et sõdurid, kes tulevad sõjast tagasi, kannatavad füüsiliste ja vaimsete traumade all, neil on raskusi taas pereellu integreerumisega, nad pöörduvad sageli alkoholi poole ja on vägivaldsed. Sellistel puhkudel sisaldab diakooniline tugi hingehoidu.
#000009
SELKU ja Elav Lootus laiendavad sellist abi kogu elanikkonnale, kus paljud inimesed sõja ja kaotuse keskel depressiooni all kannatavad. 46 psühholoogist koosnev grupp, mida toetab diakooniakeskus Odessas, nõustab vabatahtlikkuse alusel, seda ka kogudustes, kus on ümberasustatud inimesed. 2015. aasta aprillist alates on diakooniakeskus asutanud ka SOS-telefoniliini, et sellisele abile juurdepääsu hõlbustada.
#000010
Kuna sõda ning uued patriootilised liikumised on lahutanud mitmeid perekondi, rõhutavad diakooniatöötajad solidaarsuse kasvatamise vajalikkust, mida julgustab näiteks Dnepropetrovski kogudus Donbassi piirkonnas.
#000011
Siiski, solidaarsusgrupp märgib, et sõjakaosest on tõusnud näiteks kibuts – maa, lehmade, kanade, kitsede ja partidega põllumajanduslik ettevõte, mis koondab endisesse vabriku puhkekeskusesse kokku sadakond inimest.
#000012
„Seda uut tulevikuelu kujundab elanike enda vahenditesse investeerimine. Igaüks neist loob töövõimalused vastavalt oma annetele. Osalusmeetodil põhineva kooselamise vilju on juba kogetud,“ märkis solidaarsusgrupp.
#000013
Solidaarsusgrupp rõhutas tungivat vajadust pikaajalise rahu ülesehitamise järele Ukrainas. „Vastastikune mõistmine ning sallivus peaksid olema aluseks inimeste vaheliste uute suhete loomisel,“ väitis grupp oma raportis.
#000014
Soome peapiiskop Kari Mäkinen kutsus 05. detsembril 2011 piiskoppide konverentsil peetud kõnes üles tegelema kiriku siseküsimuste kõrval ka aktuaalsete küsimustega ühiskonnas ning hindama neid kiriku
#000017
Kirikute Maailmanõukogu (KMN) ja Globethics.net avasid 23. septembril unikaalse ja ambitsioonika veebipõhise teoloogia andmebaasi. Selle eesmärgiks on suurendada võrdselt nii teoloogia kui seotud valdkondade uurimistulemuste
#000019